Vassdalsvik

Vassdalsvik er ei lita grend og ferjestad i Meløy kommune i Nordland fylke. Frå Vassdalsvik går det ferjerute i Torghatten Nord sitt samband Ørnes-Vassdalsvik-Meløysund-Bolga-Støtt. Ferja har anløp av Vassdalsvik fleire gonger dagleg.
Dei som bur i Vassdalsvik har i dag postadresse Engavågen, fram til 1. september 1988 fanst det postopneri på staden med postnummer 8173. I 2024 var folketalet 41 personar. 

 Historie 
 Kommunikasjon 
I 1912 fekk Vassdalsvik bygd det første dampskipskaiet i kommunen. I 1967 kom det fergekai og bilferge i ruta Ørnes - Vassdalsvik - Ågskardet vart sett i drift, med det var det første vegsambandet med fergedrift mellom nord- og sørbygda i Meløy kommune kommet i gang.

 Næringsliv 
Vassdal Mølle vart etablert rundt år 1900, kornmølla vart elektrifisert i 1907 med strøm frå eiget kraftverk. Kundegrunnlaget var Nordland fylke, men under første verdskrigen blei det i tillegg malt kort for staten. Det årlege kornvolumet som ble malt i Vassdalsvik var i 1938 ca. 60 000 tonn, dette gjorde ut for 15 % av alt korn som blei malt i landet det året. Etter andre verdskrigen fall grunnlaget for drifta, og verksemda blei avvikla i 1952.Hallvard Kristensen, Vassdal Mølle, artikkel i Årbok nr 1, s. 38-44, 1985, Meløy Historielag 

Storks skofabrikk blei etablert ca. 1926, men fabrikkbygninga stod ferdig først mot slutten av 1937. På det meste var 5-6 personar tilsett med produksjon av tresko. Den siste kunden var Norsk Jernverk, då drifta opphøyrde tidleg i 1977. Same året vart Nordanett AS etablert i fabrikklokala med produksjon av not og trålline med ca. 20 tilsette. Nordanett fekk kommunen sin næringspris i 1994.Meløy kommune Næringsprisen 12. oktober 2023

Fiskeri: I perioden etter andre verdskrigen til midten av 1980-talet deltok båtar frå Vassdalsvik på sildefiske langs norskekysten og ved Island og Jan Mayen, og på loddefiske ved Finnmark. Til dømes var det eit år utrusta fem båtar frå Vassdalsvik med samla mannskapstal på over 100.

 Folketalsutvikling 

 Kjelder 

Kategori:Geografi i Meløy
Kategori:Bygder i Nordland